Üldkohtu (kuues koda) 27. septembri 2012. aasta otsus – Koninklijke BAM Groep vs. komisjon
(kohtuasi T‑355/06)
Konkurents – Kartellikokkulepped – Tee-ehitusel kasutatava bituumeni Madalmaade turg – EÜ artikli 81 rikkumise tuvastamise otsus – Rikkumise süüks panemine – Rikkumise kestus
1.                     Kohtumenetlus – Hagimenetluse algatusdokument – Vorminõuded – Ülevaade fakti‑ ja õigusväidetest – Analoogsed nõuded argumentidele, mis esitatakse väite põhjendamiseks – Argumendid, mida hagiavalduses esitatud ei ole – Üldine viide muudele hagile lisatud dokumentidele – Vastuvõetamatus – Viide teise hageja esitatud hagiavaldusele – Vastuvõetamatus (Üldkohtu kodukord, artikli 44 lõike 1 punkt c ja artikli 48 lõige 2) (vt punktid 22–27)
2.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% osalust – Komisjoni võimalus kinnitada eeldust faktiliste asjaoludega, mis tõendavad otsustava mõju tegelikku avaldamist – Kohustuse puudumine (EÜ artiklid 81 ja 82) (vt punktid 37–42)
3.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Komisjoni kaalutlusruum – Süütegude ja karistuste seaduses sätestatuse ning juriidiliste isikute sõltumatuse põhimõtete rikkumine – Puudumine (EÜ artiklid 81 ja 82) (vt punktid 44–48, 52 ja 53)
4.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Komisjoni kaalutlusruum – Võrdse kohtlemise ja mittediskrimineerimise põhimõtte järgimine – Varasem otsustuspraktika – Soovituslik laad (EÜ artiklid 81 ja 82) (vt punktid 49 ja 50)
5.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% osalust – Seda eeldust ümber lükata sooviva äriühingu tõendamiskohustus (EÜ artiklid 81 ja 82; nõukogu määrus nr 1/2003, artikkel 2) (vt punktid 56, 68–73)
6.                     Konkurents – Liidu eeskirjad – Rikkumised – Süüks panemine – Emaettevõtja ja tütarettevõtjad – Majandusüksus – Hindamiskriteeriumid – Eeldus, et emaettevõtja avaldab tütarettevõtjatele otsustavat mõju, kui ta omab nende aktsia‑ või osakapitalis 100% osalust – Tõendamiskoormise ümberpööramine ja süütuse presumptsiooni põhimõtte rikkumine – Puudumine (EÜ artiklid 81 ja 82; nõukogu määrus nr 1/2003, artikkel 2) (vt punktid 58 ja 59)
7.                     Konkurents – Trahvid – Summa – Kindlaksmääramine – Kriteeriumid – Rikkumise raskus ja kestus – Kohustus määrata rikkumise kestusega rangelt proportsionaalne trahv – Puudumine (EÜ artiklid 81 ja 82; nõukogu määrus nr 1/2003, artikli 23 lõiked 2 ja 3; komisjoni teatis 98/C 9/03) (vt punktid 81 ja 82)
Ese
Nõue tühistada komisjoni 13. septembri 2006. aasta otsus K(2006) 4090 (lõplik), mis käsitleb [EÜ] artikli 81 alusel algatatud menetlust (Juhtum nr COMP/F/38.456 – Bituumen (NL)), hagejat puudutavas osas.
Resolutsioon
1.
Jätta hagi rahuldamata.
2.
Mõista kohtukulud välja Koninklijke BAM Groep NV‑lt.